โรคเท้าช้าง กำลังระบาดอยู่ในบางส่วนของทวีปแอฟริกา และเอเชีย
พลโลกสองร้อยล้านกว่าคนเป็นโรคเท้าช้าง และอีกหนึ่งพันล้านคนเสี่ยงต่อการติดเชื้อโรคนี้ การติดเชื้อโรคดังกล่าวกำลังระบาดในบางส่วนของแอฟริก
โรคเท้าช้างเกิดจากเชื้อปรสิตตัวเล็กๆ ที่มียุงเป็นพาหะโดยนำเชื้อปรสิตจากคนติดเชื้อนี้ที่ถูกยุงกัดไปแพร่สู่คนอื่นๆ ที่โดนยุงกัด ศาสตราจารย์ เดวิด โมลีเนอร์ แห่งคณะอายุรศาสตร์เขตร้อนลิเวอร์พูลประเทศอังกฤษกล่าวว่า โรคเท้าช้างระบาดไปในประเทศเขตร้อน 83 ประเทศ ท่านอาจารย์กล่าวไว้ตอนนี้ว่า “องค์การอนามัยโลกกะประมาณว่าพลโลกในประเทศ 83 ประเทศที่เสี่ยงต่อการติดโรคนี้ มีจำนวนราวหนึ่งพันสามร้อยล้านคนหรือราวหนึ่งในห้าของพลโลกที่เสี่ยงต่อการติดโรคเท้าช้าง” อาการของโรคเท้าช้างที่เห็นได้ชัดคือขาบวมแบบไร้รูปทรงเหมือนเท้าช้าง โรคนี้กระทบกระเทือนคนยากจน ทำให้คนป่วยยิ่งจนหนักขึ้นดังจะเห็นได้จากรายงานที่องค์การช่วยเหลือต่างๆ ของโลกนำมาเสนอ องค์กร “พันธมิตรโลกเพื่อการกำจัดโรคพยาธิ์ในหลอดน้ำเหลือง”เป็นแกนนำในการปราบโรคเท้าช้าง องค์กรที่ว่านี้ซึ่งตั้งขึ้นเมื่อหกปีก่อนรวมถึงองค์การอนามัยโลกและบริษัทเภสัชกรรมที่สำคัญๆอย่างเช่น GlaxoSmithKline และ Merck จุดมุ่งหมายก็คือกำจัดโรคเท้าช้าง มิให้เป็นภัยคุกคามต่อสุขภาพของประชาชนอีกต่อไปภายในปีพุทธศักราช2563 ผู้อำนวยการของโครงการโรคเท้าช้างของบริษัทเภสัชกรรมGlaxoSmithKlineแอนดี้ ไร้ท์กล่าวว่า “ตอนเริ่มโครงการนี้มีแผนการระดับโลกที่องค์การอนามัยโลกกำหนดขึ้น ซึ่งระบุวิธีที่จะบรรลุจุดมุ่งหมายดังกล่าวภายใน20 ปี และโครงการก้าวหน้าไปตรงตามเป้าหมายมากทีเดียวดังนั้นมีหลักฐานที่แน่นแฟ้นซึ่งแสดงว่า โครงการนี้ประสพความสำเร็จและประเทศส่วนใหญ่มั่นใจว่าเรื่องนั้นจะประสพผลสำเร็จก่อนปีพุทธศักราช 2563” ยาที่ใช้ในโครงการกำจัดโรคเท้าช้างมีสองชนิดคืออัลเบนดาโซล กับ เม็กติซาน ผู้ที่อาศัยอยู่ตามพื้นที่ที่มีโรคเท้าช้างอยู่เสมอจะรับประทานยานั้นสองเม็ดต่อปีเป็นเวลาห้าปีซึ่งจะช่วยให้เชื้อปรสิตในกระแสเลือดของมนุษย์ลดลง อย่างเป็นกอบเป็นกำและนั่นหมายถึงว่ายุงที่เป็นพาหะนำเชื้อปรสิตไปติดผู้ที่โดนยุงกัดนั้น จะมีจำนวนลดลงคุณแอนดี้ ไร้ท์ กล่าวว่ายาราคาแค่เม็ดละไม่กี่เซ็นต์สหรัฐ ทางบริษัท GlaxoSmithKline มีข้อตกลงกับทางองค์การอนามัยโลกไว้ว่า จะบริจาคยาอัลเบนดาโซลให้แก่ทุกประเทศที่ต้องการจนกว่าจะกำจัดโรคเท้าช้างได้หมดสิ้น แม้จะมีความเพียรพยายามกำจัดโรคดังกล่าวแต่ประเทศที่มีประชากรหนาแน่นอย่างเช่นไนจีเรียและอินโดนีเซีย ประสพปัญหาด้านการส่งยาและการนำโครงการดังกล่าวไปใช้ทั่วทั้งประเทศ แต่ศาสตราจารย์ เดวิดโมลีเนอร์กล่าวว่าควรถือว่าโครงการนั้น เป็นโครงการสาธารณสุขที่สำคัญที่สุดในยุคของเรา โรคเท้าช้างนี้ เคยเป็นโรคที่โลกมองข้ามความสำคัญไปมากที่สุดโรคหนึ่งแต่ผู้ที่ต่อสู้กับโรคนี้หวังใจว่าโรคจะหมดไปภายในปีพุทธศักราช 2563